S-844/2022

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 15. febrúar 2022, á hendur Á-kk-þgf M-kk-þgf V-kk-þgf B-x-x., kt. 000000- 0000, [ ---], Reykjavík, „fyrir eftirtalin umferðar- og fíkniefnalagabrot, meðþvíað hafa:

1. Sunnudaginn 20. desember 2020 ekið bifreiðinni [ ---] sviptur ökurétti um Reykjanesbraut í Reykjavík, við Sprengisand, þar sem lögregla stöðvaði aksturinn.

M: 007- 2020- 75798

Telst brot þetta varða við 1. mgr. 58. gr., sbr. 1. mgr. 95. gr. umferðarlaga nr. 77/2019.

2. Mánudaginn 18. október 2021 ekið bifreiðinni [ ---] óhæfur til að stjórna henni örugglega vegna áhrifa ávana- og fíkniefna (í blóði mældist amfetamín 545 ng/ml, kókaín 155 ng/ml og metýlfenidat 14 ng/ml) um Skipasund í Reykjavík, skammt norðan við Drekavog, þar sem lögregla stöðvaði aksturinn og haft í vörslum sínum 0,66 gaf kókaíni, sem lögreglumenn fundu við leit í bifreiðinni MV672.

M: 007- 2021- 65456

Telst brot þetta varða við 1., sbr. 2. mgr. 50. gr., sbr. 1. mgr. 95. gr. umferðarlaga nr. 77/2019 og 2. gr., sbr. 5. og 6. gr. laga um ávana- og fíkniefni nr. 65/1974 og eftirlitsskyld efni nr. 233/2001, sbr. reglugerð nr. 808/2018.

3. Sunnudaginn 26. desember 2021 ekið bifreiðinni [ ---] óhæfur til að stjórna henni örugglega vegna áhrifa ávana- og fíkniefna (í blóði mældist kókaín 99 ng/ml og metúlfenidat 41 ng/ml) um Vesturlandsveg í Reykjavík, til móts við Vínlandsleið, þar sem lögregla stöðvaði aksturinn.

M: 007- 2021- 92340

Telst brot þetta varða við 1., sbr. 2. mgr. 50. gr., sbr. 1. mgr. 95. gr. umferðarlaga nr. 77/2019.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 99. gr. og 101. gr. laga nr. 77/2019.“

Verjandi ákærða krefst vægustu refsingar sem lög leyfa og hæfilegra málsvarnarlauna sér til handa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur í nóvember 1989. Samkvæmt framlögðu sakavottorði, dagsettu 10. febrúar 2022, gekkst ákærði undir lögreglustjórasátt 24. nóvember 2017 fyrir vímuakstur með greiðslu sektar og sviptingu ökuréttar í tólf mánuði. Með lögreglustjórasáttum dags. 10. janúar 2019 var ákærða annars vegargerð sekt fyrir akstur sviptum ökurétti og hins vegar fyrir akstur undir áhrifum ávana- og fíkniefna og akstur sviptum ökurétti. Þá var hann sviptur ökurétti í 24 mánuði. Að lokum var ákærða gerð sekt með lögreglustjórasátt 14. janúar 2020 fyrir sviptingaakstur.

Með vísan til framangreinds verður við það miðað að ákærði sé nú í þriðja sinn sekur um akstur undir áhrifum ávana- og fíkniefna og akstur sviptur ökurétti.

Með hliðsjón af framangreindu, sakarefni þessa máls, dómvenju og 77. gr. almennra hegningarlaga nr. 19/1940 þykir refsing ákærða hæfilega ákveðin 75 daga fangelsi.

Með vísan til lagaákvæða í ákæru er ákærði sviptur ökurétti ævilangt, frá uppkvaðningu dómsins að telja.

Ákærði greiði málsvarnarþóknun skipað verjanda síns, G-kk-ef S-x-x R-kk-ef lögmanns, 111.600 krónur að meðtöldum virðisaukaskatti, og 295.668 krónur í annan sakarkostnað.

Af hálfu ákæruvaldsins flutti málið V-kk-nf R. Þ-kk-nf aðstoðarsaksóknari fyrir Á-kk-þf B-kk-þf S-kk-þf aðstoðarsaksóknara.

K-kvk-nf J-kvk-nf aðstoðarmaður dómara kveður upp dóm þennan.

DÓMSORÐ:

Ákærði, Á-kk-nf M-kk-nf V-kk-nf B-x-x., sæti fangelsi í 75 daga.

Ákærði er sviptur ökurétti ævilangt frá uppkvaðningu dómsins að telja.

Ákærði greiði málsvarnarþóknun skipaðs verjanda síns, G-kk-nf S-x-x R-kk-ef lögmanns, 111.600 krónur að meðtöldum virðisaukaskatti, og 295.668 krónur í annan sakarkostnað.

K-kvk-nf J-kvk-nf